Maktab Rendah Sains MARA Gemencheh

Maktab Rendah Sains MARA Gemencheh (singkatan: MRSM Gemencheh) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di Gemencheh, Negeri Sembilan. MRSM Gemencheh menawarkan program Ulul Albab kepada pelajar tingkatan satu sehingga lima. Kejayaan Akademik Pada tahun 2015, seorang pelajar MRSM Gemencheh, Muhammad Syazani bin Jemy mewakili Malaysia dalam acara Majlis Tilawah dan Menghafaz Al-Quran kali ke-57 yang telah diadakan di Malaysia. Beliau bertanding dalam pertandingan menghafaz Al-Quran, bersama dengan 10 peserta dari negara lain. Pada tahun 2021, MRSM Gemencheh merangkul beberapa kejuaraan bersempena dengan Program Bicara Bahasa MRSM peringkat Zon Selatan, antaranya ialah pertandingan Forum Remaja Menengah Atas dan Kuiz Bahasa dan Sastera Menengah Atas. Lagu rasmi Wahai putera puteri bangsaku Ayuh segera menuju Mengikut gerak langkah maju Bersatu mencari ilmu Di zaman sains dan teknologi Negara perlukan jasamu Janganlah rasa malas lagi Bersama memegang teraju Di Maktab Rendah Sains MARA Tuntut ilmu jangan jemu Ikrar taat setia pada guru Berdisiplin selalu Hari ini hari mulanya Hari esok berjaya Lengkapkan segala yang ada Ke kuliah kita segera Rujukan Lihat juga Maktab Rendah Sains MARA